|  |  |  |
| --- | --- | --- |
|  | **Lausuntopyyntö** |  |
|  |  |  |
| Palveluosasto / Markkinayksikkö |  | LVM/1237/03/2016 |
|  | 20.12.2017  |  |
|  |  |  |
| Jakelun mukaan |
|  |
|  |
|  |
|  |

Lausuntopyyntö laivaväestä ja aluksen turvallisuusjohtamisesta annetun lain sekä merityösopimuslain muuttamisesta

Liikenne- ja viestintäministeriö pyytää lausuntoanne luonnoksesta hallituksen esitykseksi laivaväestä ja aluksen turvallisuusjohtamisesta annetun lain sekä merityösopimuslain muuttamisesta. Luonnos hallituksen esitykseksi löytyy ministeriön kotisivuilla osoitteesta [www.lvm.fi/lausuntopyynnot](http://www.lvm.fi/lausuntopyynnot)

Ehdotuksen mukaan sääntelyä kevennettäisiin sääntelyä vapauttamalla kotimaan liikennealueilla I ja II liikennöivät alukset, joiden bruttovetoisuus on alle 500, velvollisuudesta hakea miehityksen vahvistamista ja miehitystodistusta. Näiden alusten osalta miehitystodistus korvattaisiin yleisillä vähimmäismiehitysvaatimuksilla, jotka annettaisiin valtioneuvoston asetuksella.

Liikenteen turvallisuusviraston myöntämällä aluksen miehitystä ja vahdinpitoa koskevalla kokeiluluvalla mahdollistettaisiin laivaliikenteen automatisaatioon liittyviä kokeiluita, joissa rajoitetulla alueella kotimaanliikenteessä suomalaisen aluksen vähimmäismiehitysvaatimuksista ja vahdinpidosta voitaisiin määräaikaisesti olla noudattamatta.

Laissa säädettäisiin Liikenteen turvallisuusviraston toimivallasta antaa toimijoille huomautuksia ja varoituksia, jos toimijat rikkovat laivaväestä ja aluksen turvallisuusjohtamisesta annetun lain, sen nojalla annettuja säännösten, määräysten ja päätösten velvoitteita.

Oikeusministeriöltä pyydetään lausuntoa erityisesti ehdotetuista rangaistussäännöksistä. Työ- ja elinkeinoministeriöltä pyydetään lausuntoa erityisesti merityösopimuslain 3 §:n 5 momentin kumoamisesta. Sosiaali- ja terveysministeriöltä pyydetään lausuntoa erityisesti ehdotusten (26 a §) vaikutuksista työsuojeluun.

Lausunnot pyydetään toimittamaan sähköisesti liikenne- ja viestintäministeriön kirjaamoon (kirjaamo@lvm.fi) **26.1.2018** mennessä. Lausunnon voivat toimittaa myös muut kuin jakelussa mainitut toimijat. Lausunnossa pyydetään ystävällisesti viittaamaan tämän kirjeen diaarinumeroon LVM/1237/03/2016. Lisätietoja antaa hallitusneuvos Tiina Ranne ja 8.1.2018 lukien viestintäneuvos Kreetta Simola (etunimimi.sukunimi@lvm.fi)

Maija Ahokas

Yksikön johtaja

Kreetta Simola

Viestintäneuvos

Liite 19.12.2017

Jakelu

Oikeusministeriö

Työ- ja elinkeinoministeriö

Sosiaali- ja terveysministeriö

Liikenteen turvallisuusvirasto

Liikennevirasto

Auto- ja Kuljetusalan työntekijäliitto AKT ry

Elinkeinoelämän keskusliito EK

Suomen Konepäällystöliitto

Suomen Laivameklariliitto ry

Suomen Laivanpäällystöliitto

Suomen Matkustajalaivayhdistys

Suomen Merimiesunioni

Suomen Osto- ja Logistiikkayhdistys LOGY ry

Suomen Satamaliitto

Suomen Varustamot ry

Suomen Yrittäjät

Tiedoksi Merenkulun sidosryhmäverkosto (sähköpostijakelu)

LVM Kirjaamo